**ΚΕΦ. 3 / ΕΝ.12: Η ΩΡΙΜΑΝΣΗ ΤΗΣ ΒΙΟΜΗΧΑΝΙΚΗΣ ΕΠΑΝΑΣΤΑΣΗΣ**

**Το φαινόμενο βιομηχανική επανάσταση**

*1. Πού και πότε δημιουργήθηκαν οι πρώτες βιομηχανίες;*

Οι πρώτες βιομηχανίες δημιουργήθηκαν στη Μεγάλη Βρετανία γύρω στα 1750-1780. Το φαινόμενο αυτό ονομάστηκε *εκβιομηχάνιση*.

*2. Ποια είναι τα κύρια χαρακτηριστικά της εκβιομηχάνισης;*

A. Η εκτεταμένη *χρήση νέων τεχνικών μέσων* με επακόλουθα:

* τον περιορισμό της χειρωνακτικής εργασίας,
* την  αύξηση της παραγωγής,
* τη μείωση του κόστους των προϊόντων.

Β. Η αξιοποίηση *νέων μορφών ενέργειας* – κυρίως του άνθρακα.

Γ. Η εφαρμογή *καινοτομιών στη μεταλλουργία.*

Δ. Η συγκέντρωση των εργαζομένων στα *εργοστάσια.*

Ε. Οι υψηλοί *ρυθμοί ανάπτυξης.*

*3. Ποιοι ήταν οι κύριοι τομείς της βιομηχανικής ανάπτυξης;*

Η  υφαντουργία και η μεταλλουργία.

**Η εξάπλωση της βιομηχανικής επανάστασης**

*4. Πού εξαπλώθηκε η βιομηχανική επανάσταση;*

Α)Στα μέσα του 19ου αιώνα η εκβιομηχάνιση περιοριζόταν:

* στη Μ. Βρετανία,
* στη βόρεια και ανατολική Γαλλία,
* στις Κάτω Χώρες και το Βέλγιο,
* στις όχθες του ποταμού Ρήνου,
* στη βόρεια Ιταλία.

Β)Από τα μέσα του 19ου αιώνα και μετά εξαπλώθηκε με γρήγορους ρυθμούς σε νέες περιοχές της Ευρώπης και στις ΗΠΑ.

*5. Ποιες ήταν οι καινοτομίες  τον 19ο αιώνα;*

* Χημεία: μαζική παραγωγή αγαθών.
* Ηλεκτρισμός: (α) ως πηγή ενέργειας, (β) ως μέσο φωτισμού.

**Η επανάσταση στις συγκοινωνίες και τις επικοινωνίες**

*6. Ποια επιτεύγματα σημειώθηκαν  στις συγκοινωνίες και τις επικοινωνίες;*

* Σιδηρόδρομος
* Ατμόπλοιο
* Αυτοκίνητο
* Αεροπλάνο
* Μέσα μετάδοσης ήχου

*7. Ποια ήταν τα σύμβολα της βιομηχανικής ανάπτυξης;*

Ο σιδηρόδρομος και το ατμόπλοιο .

**Οικονομικός φιλελευθερισμός και καπιταλισμός**

*8. Πώς ονομάστηκε ο νέος τρόπος οργάνωσης της οικονομίας;*

Ο νέος τρόπος οργάνωσης της οικονομίας ονομάστηκε *οικονομία της ελεύθερης αγοράς* ή *καπιταλισμός*  ή *κεφαλαιοκρατία*. Σύμφωνα με το νέο οικονομικό σύστημα οι επιχειρηματίες είχαν το δικαίωμα να πράττουν ό,τι εκείνοι έκριναν αναγκαίο για να κερδίζουν. Το ατομικό συμφέρον θεωρούνταν ανώτερο του κοινωνικού Αυτός είναι ο οικονομικός φιλελευθερισμός.

*9. Ποια ήταν η ιδεολογική βάση του νέου συστήματος*;

**Ο *οικονομικός φιλελευθερισμός*,** σύμφωνα με τον οποίο οι επιχειρηματίες είχαν την ελευθερία να πράττουν ό,τι εκείνοι έκριναν αναγκαίο, για να κερδίζουν. Άρα  το ατομικό συμφέρον θεωρούνταν σημαντικότερο του κοινωνικού.

*10. Ποια ήταν τα χαρακτηριστικά του καπιταλισμού;*

* επιχειρήσεις με μετοχικό κεφάλαιο,
* μεγάλες τράπεζες,
* ολιγοπώλια ή μονοπώλια,
* περιοδικές οικονομικές κρίσεις.